stanford-oval/wikipedia huggingface dataset:
תחנת הרכבת בית יהושע
שירות רכבות בתחנה

בתחנה עוצרות בשעות השיא שתי רכבות בשעה לכיוון דרום וצפון בקו הפרברי בנימינה - רחובות - אשקלון ובשאר השעות רכבת אחת.
בתחנה עוצרות בשעות השיא שתי רכבות בשעה לכיוון דרום וצפון בקו הפרברי נתניה - בית שמש ובשאר השעות רכבת אחת.
בתחנה עוצרות בשעות השיא רכבות לכיוון דרום וצפון בקו נתניה - תל אביב - באר שבע מרכז דרך תחנות הנגב המערבי.
לעיתים נדירות, ובמקרים של השבתת מסילת איילון, מופעלה שירות של רכבת נוסעים אשר מגיעה מצפון לתחנה וממשיכה המעקף מזרחה לכיוון תחנת הרכבת רעננה – מערב (דרך מחלף שמריהו מזרח), ומשם דרך מסילת השרון והמסילה המזרחית לכיוון תחנת הרכבת לוד ודרומה.
| 0 | 1 | 2 |
| --- | --- | --- |
|  | קו הרכבת אשקלון — בנימינה   אשקלון • אשדוד • יבנה מזרח • רחובות • באר יעקב • לוד • לוד גני אביב • כפר חב"ד • תל אביב ההגנה • תל אביב השלום • תל אביב סבידור מרכז • תל אביב  האוניברסיטה / אקספו • הרצליה • בית יהושע • נתניה ספיר • נתניה • חדרה מערב • קיסריה – פרדס חנה • בנימינה |  |
| 0 | 1 | 2 |
| --- | --- | --- |
|  | קו הרכבת בית שמש — נתניה   בית שמש • רמלה • לוד • כפר חב"ד • תל אביב ההגנה • תל אביב השלום • תל אביב סבידור מרכז • תל אביב האוניברסיטה / אקספו • הרצליה • בית יהושע • נתניה |  |
| 0 | 1 | 2 |
| --- | --- | --- |
|  | קו הרכבת נתניה — באר שבע מרכז   נתניה • בית יהושע • הרצליה • תל אביב  האוניברסיטה / אקספו • תל אביב סבידור מרכז • תל אביב השלום • תל אביב ההגנה • לוד • רחובות • יבנה מזרח • אשדוד • אשקלון • שדרות • נתיבות • אופקים • באר שבע צפון / אוניברסיטה • באר שבע מרכז |  |
קווי אוטובוס העוברים בתחנה

קווי האוטובוס היוצאים מהתחנה מופעלים על ידי חברת קווים.
מקרא סימנים:
♿ - אוטובוס עירוני נגיש
| קו | מפעילה | מסלול | הערות נוספות |
| --- | --- | --- | --- |
| 4 | קווים | רכבת בית יהושע - מחלף דרור - פרדסיה - צור משה |  |
| 11 | קווים | רכבת בית יהושע - אבן יהודה -  קדימה צורן |  |
| 12 | קווים | רכבת בית יהושע - תל מונד - קדימה צורן |  |
| 13 | קווים | רכבת בית יהושע - א.ת. חדש נתניה - כפר נטר - קדימה צורן | ♿ בשעות העומס בלבד |
| 14 | קווים | רכבת בית יהושע - מחלף דרור - פרדסיה - צור משה |  |
| 37 | קווים | רכבת בית יהושע - אבן יהודה |  |
| 43 | קווים | נתניה - רכבת בית יהושע - תל מונד - משמרת - כפר הס |  |
| 44 | קווים | נתניה - רכבת בית יהושע - תל מונד - עין ורד - עין שריד - כפר יעבץ - עזריאל |  |
| 55 | קווים | רכבת בית יהושע - קדימה צורן |  |
| 56 | קווים | רכבת בית יהושע - קדימה צורן |  |
| 111 | קווים | רכבת בית יהושע - אבן יהודה - קדימה צורן |  |
| 112 | קווים | רכבת בית יהושע - מחלף דרור - תל מונד |  |
ראו גם

תאונת הרכבת בבית יהושע (1963)
הערות שוליים

↑  רכבת סימנס חשמלית יצאה לנסיעת מבחן בקטע המחושמל שבין תחנות הרצליה ונתניה, בעמוד הפייסבוק של שבתשתיות, 3 בספטמבר 2022
↑  קו חד כיווני. הקו מתואם עם זמני הגעת הרכבת.
1 2  הקו פועל בימי שישי בלבד ומתואם עם זמני הגעת הרכבת
1 2 3 4 5 6  הקו מתואם עם זמני הגעת הרכבת
תחנת הרכבת בית יהושע, פברואר 2022
רכבי עבודה של חברת SEMI אשר חונים בשלוחת התחנה, במסגרת פרויקט החשמול, פברואר 2022
הכניסה לתחנה, 2008
360
אייפל 65

| --- | --- |

מאוריציו לובינה וג'פרי ג'יי מתקופתם כ-Bloom 06
 מקום הקמה:  טורינו 
 מוקד פעילות:  טורינו, איטליה
 תקופת הפעילות:  1997–2005  2010
 סוגה:  יורודאנס • דאנס • דאנס-פופ • מוזיקה אלקטרונית
 חברת תקליטים:  יוניברסל מיוזיק פופיולר רקורדס
 www.eiffel65.com
 פרופיל ב-IMDb
 חברים
 ג'פרי ג'יי מאוריציו לובינה
 חברים לשעבר
 גברי פונטה
 
אייפל 65 (באיטלקית: Eiffel 65) היא להקת יורודאנס איטלקית שהוקמה בטורינו בשנת 1998 על ידי ג'אנפרנקו רנדונה המכונה ג'פרי ג'יי (סולן ובסיסט), מאוריציו לובינה (קלידן וגיטריסט) וגברי פונטה (DJ).
היסטוריה

שלושת חברי הלהקה ניגנו יחד כבר משנת 1992, אבל רק ב-1998 החליטו להקים להקה. השם "אייפל" נבחר באקראי על ידי תוכנת מחשב והמספר 65 צורף לשם בטעות; במקור הוא היה חלק ממספר טלפון.
באוקטובר 1998 הוציאה הלהקה את השיר "Blue", שבאמצעות מנגינתו הקליטה, הקולות הממוכנים והפזמון, הפך להיט בינלאומי והגיע למקומות ראשונים במצעדים רבים העולם. האלבום ממנו לקוח השיר, Europop, יצא בסוף אותה שנה והגיע למקום החמישי במצעד האלבומים של הבילבורד. הסינגל השני מאלבום זה, "Move Your Body", הצליח גם הוא וכך ניצלה הלהקה מהתואר המפוקפק "להקה של להיט אחד", חוץ מבארצות הברית וקנדה.
האלבום השני של אייפל 65, !Contact, יצא ב-2001 ונחל הצלחה בינונית מחוץ לאיטליה. ב-2003 יצא האלבום השלישי של אייפל 65 שנשא את שם הלהקה ובו בעיקר שירים באיטלקית.
ביוני 2006 עזבו חברי הקבוצה (ג'פרי ומאוריציו) את חברת ההפקות הקודמת שלהם "BlissCo", ויצאו להקים חברה משלהם (Blue Boys), כאשר הם משנים את שם הלהקה ל-Bloom 06, ויוצאים לדרך חדשה בניסיון ליצור מוזיקה שונה וחדשנית.
במרוצת השנים שירים של אייפל 65 זכו בביצוע מחדש (רמיקס) על ידי זמרים רבים - קים לוקאס, אלפאוויל, לאורה פאוזיני ועוד.
דיסקוגרפיה

1999 Europop
2001 Contact
2003 Eiffel 65
2006  01 Crash Test (יצא בספטמבר 2006 כאלבום הראשון של Bloom 06)
בית הקברות שומרי שבת

תבנית:בית קברות
מראה כללי של בית הקברות שומרי שבת, דצמבר 2016 (לאורך התמונה משמאל, חומת בית הקברות המפרידה בינו ובין בית הקברות של נציבי ישיבת פוניבז')
בית הקברות שומרי שבת הוא בית הקברות הוותיק של בני ברק, הנמצא בדרום העיר. נוסד על ידי יעקב הלפרין, מייסד שכונת זיכרון מאיר בבני ברק. בית הקברות נמצא סמוך לבית הקברות של נציבי ישיבת פוניבז'.
בהתאם למסורת היהודית, לפיה אין לייחס חשיבות לטיפוח הקבר והמצבה, קיימת בבית הקברות הקפדה על הקמת מצבות פשוטות ואחידות, רובן בלי מצבה ניצבת. כמו כן במתחם בית הקברות לא נהוג להניח זרי פרחים על הקבר. בבית הקברות מספר קברים של חללי צה"ל, אולם הם אינם נמצאים בחלקה מיוחדת אלא מפוזרים בין הקברים.
הקמתו

בשנת תש"ב (1941) השתתף הלפרין בהלוויה של אדם דתי שנקבר בבית הקברות נחלת יצחק ליד אדם מחלל שבת. בעקבות זאת החליט להקים בית קברות בבני ברק שייועד לאנשים דתיים בלבד. בעידודו של החזון איש רכש הלפרין חלקה בת 15 דונם בפאתיה הדרומיות של העיר. כדי להגדיר את דתיותם של הרשאים להיקבר בבית קברות זה נקבע התנאי של שמירת השבת, ובעקבות זאת נקבע שמו "שומרי שבת". שמו הלא-רשמי של בית הקברות הוא "הלפרין" על שם מייסדו, וכן "בית העלמין זיכרון מאיר", על שם השכונה שהקים הלפרין במרכז העיר. בתחילה סירבו השלטונות לבקשת הלפרין להקים בית קברות פרטי. נגד הכוונה להקים בית קברות פרטי פעלו גורמים שונים שלא ראו את הרעיון בעין יפה.
בתקופה הראשונה שימש הרב יוסף צבי דושינסקי נשיא בית הקברות, והוא התנהל על ידי העדה החרדית בירושלים. כעבור זמן הורה החזון איש להעביר את ניהולו לידי הלפרין עצמו.
האישיות המרכזית הקבורה בבית הקברות היא החזון איש. קברו משמש מוקד עלייה לרגל במשך כל השנה, ובמיוחד ביום השנה לפטירתו. בסמיכות לקברו של החזון איש רכש גיסו, הרב שמואל גריינימן, מתחם מיוחד לבני משפחתו של החזון איש (בהם הרב יעקב ישראל קניבסקי). בצמוד אליו רכש הלפרין בכסף מלא מתחם עבורו ועבור בני משפחתו. בשנת תש"ח העלה לקבורה את אביו שנפטר בילדותו בגליציה. בשנת 2015 נקבר בבית הקברות הרב שמואל הלוי ואזנר, ששימש כשישים שנה רבה של זיכרון מאיר. בי"ז באדר ב' תשפ"ב (2022) נקבר בבית הקברות הרב חיים קניבסקי בסמוך לקברה של רעייתו הרבנית בת שבע קניבסקי ובסמיכות לקברי דודו החזון איש ואביו הסטייפלר.
בי"ג באייר תש"ט (1949) הועלו לישראל עצמותיו של האדמו"ר רבי ישראל הגר מוויז'ניץ, שנפטר ונקבר בבוקובינה שלוש עשרה שנה קודם לכן, והוא נקבר בבית הקברות שומרי שבת. ב'אוהל' שהוקם על קברו נקברו אדמו"רי חסידות ויז'ניץ שהלכו לעולמם. כמו כן קבורים בבית הקברות מספר אדמו"רים ובהם רבי משה יחיאל הלוי אפשטיין מאוז'רוב, רבי אברהם איגר מלובלין ורבי חנוך דב זילברפרב מקוידנוב.
בבית הקברות הובאו לקבורה כמה רבנים שהתגוררו בחוץ לארץ, ובהם הרב מרדכי פוגרמנסקי, העילוי מטלז, והרב שרגא פייבל מנדלוביץ', מייסד ישיבת תורה ודעת בארצות הברית. כמו כן מצויים בו מספר קברים של צדיקים נסתרים, ובהם של "הסנדלר" הרב משה יעקב רביקוב ו"המלח" או "הספן" הרב יעקב לוי.
לאחר כיבוש הר הזיתים במלחמת העצמאות בידי ירדן החלו רבים לרכוש חלקות קבורה בבית הקברות בבני ברק. כיום כמעט שאין מקומות פנויים בבית הקברות. כל ההכנסות ממכירת הקברים מוקדשות לצורכי צדקה וחסד, ובעיקר לאחזקת מוסדות התורה והחינוך שהקים הלפרין.
בצמוד לבית הקברות "שומרי שבת" רכש הרב יוסף שלמה כהנמן שטח בן כמה דונמים והקים עליו את בית הקברות של נציבי ישיבת פוניבז', שם קבורים ראשי הישיבה ורבניה (למעט הרב אליהו אליעזר דסלר שנקבר קודם לכן ב"שומרי שבת"). בית קברות נוסף המצוי בסמוך לבית הקברות שומרי שבת הוא "בית הקברות ויז'ניץ", בית קברות פרטי נוסף השייך לחסידות ויז'ניץ.
הערות שוליים

↑  לא ניתן הרשיון לפתיחת בית עלמין פרטי, הַבֹּקֶר, 11 בדצמבר 1941
↑  מתבדלים במיתתם, הצופה, 30 באוקטובר 1941
רוצה להקים לו בית־עלמין פרטי, הַבֹּקֶר, 25 ביוני 1942
↑  באוהל האדמו"רים, העתירו החסידים לרפואת רבם, באתר בחדרי חרדים, 30 בינואר 2011 (גלריית תמונות)
↑  עליו ראו, לדוגמה: הספן הגאון רבי יעקב לוי, אשכול אודותיו בפורום אוצר החכמה.
↑  ראש ישיבת פוניביז' יקים בית־עלמין פרטי, דבר, 24 במרץ 1961
כריס או'דאוד

| --- | --- |

כריס או'דאוד
 לידה:  9 באוקטובר 1979 (בן 45) בויל, אירלנד 
 מדינה:  אירלנד אירלנד
 תקופת הפעילות:  מ-2003 
 מקום לימודים:  אוניברסיטת קולג' בדאבלין  האקדמיה למוזיקה ולאמנויות הדרמה של לונדון 
 בן או בת זוג:  Dawn Porter (2012–?) 
 מספר צאצאים:  2 
 פרסים והוקרה:  פרס עולם התיאטרון (2014)  פרס אמי לשחקן בסדרת דרמה/קומדיה באורך קצר (2019)  BAFTA's Children & Young People Award - Performer (27 בנובמבר 2022) 
 פרופיל ב-IMDb
 
כריסטופר "כריס" או'דאוד (באנגלית: Christopher "Chris" O'Dowd; נולד ב-9 באוקטובר 1979) הוא שחקן אירי, הידוע בעיקר בדמויות הקומיות שגילם בהם רוי טרנמן בסיטקום של ערוץ 4 "צוות איי.טי.". או'דאוד יצר וכיכב בסדרה "מון בוי" של ערוץ Sky 1, ששודרה מ-2012 עד 2015. הוא השתתף בכמה פרקים בסדרת הדרמה "בנות", וכיכב בסדרת הטלוויזיה "עץ משפחה".
או'דאוד מוכר גם מהופעותיו בסרטים בין השאר שיחק ב"מסיבת רווקות" (2011), "חברים עם ילדים" (2011) "הכל יחסים" (2012), "האבנים הכחולות" (2012), "תור: העולם האפל" (2013), "Calvary" ו"וינסנט הקדוש" (2014). ב-2014 הופיע לראשונה בברודוויי במחזה על פי הספר "על עכברים ואנשים". על תפקיד זה היה מועמד לפרס טוני.
ביוגרפיה

או'דאוד נולד וגדל בבויל (אנ') שבמחוז רוסקומון. אביו שון הוא מעצב גרפי, ואמו, דניז, היא יועצת ופסיכותרפיסטית. הוא הצעיר מבין חמישה ילדים במשפחה.
הוא ייצג את רוסקומון בתחרויות כדורגל גאלי לילדים ולצעירים. גולת הכותרת של הביצועים שלו הייתה ב-1997 כשהיה השוער בתחרות גמר נגד מחוז מאיו. אחרי המשחק הופיע בטלוויזיה בתוכנית "The Sunday Game".
או'דאוד למד פוליטיקה וסוציולוגיה בקולג' האוניברסיטאי של דבלין (אנ'), ובהמשך למד באקדמיה למוזיקה ולאמנויות הדרמה של לונדון (LAMDA). הוא לא סיים תואר ב-UCD כי לא מצא עניין בסוציולגיה. הוא כתב לעיתון הסטודנטים "The University Observer" והיה פעיל במועדון הדרמה של האוניברסיטה "UCD Dramsoc", ובאגודה לספרות והיסטוריה. או'דאוד היה חבר נלהב של "Ógra Fianna Fáil" צעירי מפלגת פיאנה פול, והיה פעיל בקידום המפלגה בקרב הסטודנטים.
קריירה

בממלכה המאוחדת כיכב או'דאוד בקומדיה של ערוץ 4 "צוות איי.טי.", בסדרה הקומית "Roman's Empire", בסדרת הדרמה "כובע אדום", ובדרמה התיעודית "The Year London Blew Up". עוד הוא הופיע בטלוויזיה האירית בדרמה "The Clinic" בערוץ RTÉ One, ובדרמה "Showbands" לצדה של קרי קטונה. או'דאוד הופיע בתפקיד קטן בסרט "איך לאבד חברים ולהרחיק אנשים" ובסרט "וירה דרייק". ב-2005 שיחק בסרט "פסטיבל" בתפקיד סטנדאפיסט בשם טומי או'דווייר. על תפקיד זה זכה בפרס באפט"א הסקוטי. ב-2009 שיחק בסרט המדע בדיוני הקומי "Frequently Asked Questions About Time Travel" יחד עם מארק ווטון, דין לנוקס קלי ואנה פריס. ב-2007 שיחק בתפקיד ליאם בסרט הגרמני "Hotel Very Welcome".
ב-2009 כיכב או'דאוד בסרט "רדיו רוק" שהופץ גם בשם "רדיו פירטי". הסרט נוצר בהשראת סיפורם של שדרני "רדיו קרוליין" ששידרו מספינה באופן פירטי. או'דאוד שיחק בתפקיד סיימון, DJ בתחנה.
או'דאוד כיכב לצדה של סיינה מילר בסרט "היפי היפי שייק", על אודות המגזין פורץ הדרך "Oz" משנות השישים של המאה העשרים. או'דאוד מגלם את דמותו של פליקס דניס, שהיה מאוחר יותר המו"ל של המגזין "מקסים". או'דאוד שפגש את דניס ציין ש"הוא היה אדם כריזמטי להפליא".
ב-2010 השתתף או'דאוד בעיבוד קולנועי חדש "מסעות גוליבר" על פי הספר "מסעי גוליבר" בתפקיד ג'נרל אדוארד.
עוד באותה שנה שיחק בסרט "אידיוט מושלם", גרסה אמריקאית של הסרט הצרפתי "Le Dîner de Cons". עוד השתתף בשעשועון הטלוויזיה "Never Mind the Buzzcocks", ושיחק בסדרה קומית של ערוץ ITV בשם "FM". ב-2010 השתתף בכתיבה ובבימוי של סרט קצר "Little Crackers" המבוסס על ילדותו ועל חג המולד עם משפחתו בשנים 1984 עד 1988. באפריל 2011 כיכב או'דאוד בעיבוד של ה-BBC לרומן "The Crimson Petal and the White" בתפקיד ויליאם רקהאם. במאי 2011 הופיע בסרט "מסיבת רווקות" בדמות השוטר נתן רודס.
בסרט "הכל יחסים" שיחק או'דאוד בתפקיד משנה וביסס את הדמות על אנשים בהוקסטון (אנ').
ב-2011 שיחק בתור אלכס בסרט "חברים עם ילדים" בכיכובם של ג'ניפר וסטפלדט ואדם סקוט.
ב-2012 שיחק או'דאוד בתפקיד דייב בסרט המוזיקלי האוסטרלי "האבנים הכחולות" של ויין בלייר. הסרט מבוסס על מחזה פופולרי והוא צולם באוסטרליה ובווייטנאם בהפקת "גולפוסט אוסטרליה".
או'דאוד היה שותף לכתיבה של סדרה קומית בשם "מון בוי" המבוססת על ילדותו. חלקים מהסדרה צולמו בעיר מולדתו בויל. במאי 2015 פורסם הספר "Moone Boy: The Blunder Years" שמבוסס על הסדרה.
מאפריל עד יולי 2014 כיכב או'דאוד בברודוויי במחזה "על עכברים ואנשים" בבימויה של אנה ד. שפירו לצדם של ג'יימס פרנקו ושל לייטון מיסטר. על תפקיד זה היה או'דאוד מועמד לפרס דרמה דסק ולפרס טוני לשחקן הטוב ביותר במחזה. ב-2014 שיחק בסרט "וינסנט הקדוש" יחד עם ביל מארי ומליסה מקארתי.
בשנת 2017 שיחק בדרמה של אהרן סורקין "המשחק הגדול", לצד ג'סיקה צ'סטיין וקווין קוסטנר. באותה שנה שיחק גם בסרט "לאהוב את וינסנט" על חייו של וינסנט ואן גוך.
בספטמבר 2024, פורסם כי או'דאוד לוהק לעונה השביעית של הסדרה "מראה שחורה".
קריירה > חיים אישיים

ב-2012 התחתן או'דאוד עם דון פורטר (אנ'), ששינתה את שמה אחרי הנישואים לשם או'פורטר.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 |  | Conspiracy of Silence | ג'יימס |  |
| 2004 | וירה דרייק | Vera Drake | לקוח |  |
| 2004 | מת על המתים | Shaun of the Dead | זומבי |  |
| 2005 | פסטיבל | Festival | טומי או'דווייר | פרס באפט"א סקוטלנד לשחקן הטוב ביותר |
| 2007 |  | Hotel Very Welcome | ליאם |  |
| 2008 | איך לאבד חברים ולהרחיק אנשים | How to Lose Friends & Alienate People |  |  |
| 2009 | רדיו רוק | The Boat That Rocked | סיימון סוואפורד |  |
| 2009 | שאלות נפוצות על מסע בזמן | Frequently Asked Questions About Time Travel | ריי |  |
| 2010 | היפי היפי שייק | Hippie Hippie Shake | פליקס דניס |  |
| 2010 | אידיוט מושלם | Dinner for Schmucks | מרקו |  |
| 2010 | מסעות גוליבר | Gulliver's Travels | ג'נרל אדוארד אדוארדיאן |  |
| 2011 | מסיבת רווקות | Bridesmaids | הקצין רודס | פרס IFTA לשחקן המשנה הטוב ביותר מועמדות לפרס גילדת שחקני המסך לצוות השחקנים הטוב ביותר  |
| 2011 | חברים עם ילדים | Friends with Kids | אלכס |  |
| 2012 | פרנקי גו בום | 3,2,1... Frankie Go Boom | ברוס |  |
| 2012 | האבנים הכחולות | The Sapphires | דייב | פרס AACTA לשחקן הטוב ביותר |
| 2012 | הכל יחסים | This Is 40 | רוני |  |
| 2013 | הממלכה הסודית | Epic | גראב | דיבוב |
| 2013 | דאבל | The Double | אח |  |
| 2013 | תור: העולם האפל | Thor: The Dark World | ריצ'רד |  |
| 2014 | הכומר (אנ') | Calvary | ג'ק ברנן |  |
| 2014 | קובה אהובתי | Cuban Fury | דרו |  |
| 2014 | וינסנט הקדוש | St. Vincent | האח גראטי |  |
| 2015 | התוכנית | The Program | דייוויד וולש |  |
| 2016 | המעון של מיס פרגרין לילדים משונים | Miss Peregrine's Home for Peculiar Children | פרנקלין פורטמן |  |
| 2016 |  | Mascots | טומי (האגרוף) |  |
| 2017 |  | God Particle |  |  |
| 2017 | המשחק הגדול | Molly's Game | דאגלס דאוני |  |
| 2017 | לאהוב את וינסנט | Loving Vincent | ג'וזף רולין |  |
| 2017 | ג'סיקה ג'יימס המדהימה | The Incredible Jessica James | בון |  |
| 2018 | כריסטופר רובין | Christopher Robin | טיגר | דיבוב |
| 2018 | ג'ולייט, הגרסה העירומה (אנ') | Juliet, Naked | דאנקן תומסון |  |
| 2019 | דולי ויילד המופלאה (אנ') | How to Build a Girl | אלן וילקו ווילקנסון |  |
| 2021 | הזרזיר | The Starling | ג'ק |  |
| 2022 | סלמברלנד: ארץ החלומות | Slumberland | פיליפ |  |
| 2022 |  | My Father's Dragon |  | דיבוב |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 | כובע אדום | Red Cap | ברני מדוקס | בפרק "Crush" |
| 2003–2005 |  | The Clinic | ברנדן דוונפורט | מועמדות לפרס IFTA לשחקן המשנה הטוב ביותר |
| 2005 |  | The Year London Blew Up: 1974 | דאוד | סרט טלוויזיה |
| 2006 |  | Showbands II | מרווין מוני | סרט טלוויזיה מועמדות לפרס IFTA לשחקן המשנה הטוב ביותר |
| 2006 |  | The Amazing Mrs Pritchard | מנהל בית ספר |  |
| 2006 | דוק מרטין | Doc Martin | ג'ונתן קרוזייר | בפרק "On the Edge" |
| 2006–2010, 2013 | צוות איי.טי. | The IT Crowd | רוי טרנמן | תפקיד ראשי (4 עונות); 24 פרקים + פרק ספיישל |
| 2007 |  | Roman's Empire | ג'ייז |  |
| 2009 |  | FM | לינדזי |  |
| 2010 |  | Little Crackers | בתפקיד עצמו / סנטה קלאוס | בפרק "Chris O'Dowd's Little Cracker: Capturing Santa" |
| 2011 |  | The Crimson Petal and the White | ויליאם רקהאם | מועמדות לפרס IFTA לשחקן הטוב ביותר |
| 2011–2012 | איש משפחה | Family Guy | באטלר / מתחרה / שומר | דיבוב |
| 2012–2013 | בנות | Girls | תומאס ג'ון | סדרת טלוויזיה (5 פרקים) |
| 2012–2015 | מון בוי | Moone Boy | שון מרפי | גם יוצר, תסריטאי, במאי ומפיק בפועל |
| 2013–2014 | מפלצות נגד חייזרים | Monsters vs. Aliens | ד"ר קוקרוץ' | דיבוב |
| 2013 | עץ משפחה | Family Tree | טום צ'דוויק |  |
| 2015-הווה |  | Puffin Rock | קריינות |  |
| 2019-2017 | תפוס את שורטי | Get Shortly | מיילס דיילי | תפקיד ראשי; 3 עונות |
| 2019 | אזור הדמדומים | The Twilight Zone |  | סדרת טלוויזיה; פרק אחד |
| 2019 |  | State of the Union | טום | תפקיד ראשי (עונה 1); 10 פרקים |
| 2023 - הווה | הפרס מאחורי הדלת הגדולה | The Big Door Prize | דאסטי | תפקיד ראשי; 10 פרקים |
| 2025 |  | Small Town, Big Story | ג'ק מק'ארתי | 2 פרקים גם יוצר, תסריטאי, במאי ומפיק בפועל |
| 2025 | מראה שחורה | Black Mirror | יפורסם בהמשך |  |
תיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2014 | על עכברים ואנשים | Of Mice and Men | לני סמול | תיאטרון לונגאקר מועמדות לפרס טוני לשחקן הטוב ביותר מועמדות לפרס דרמה דסק לשחקן מצטיין במחזה |
ספרים

Moone Boy: The Blunder Years, Chris O'Dowd and Nick V. Murphy (2015)
Moone Boy: The Fish Detective,Chris O'Dowd and Nick V. Murphy (2016)
הערות שוליים

↑  "Chris O'Dowd". TV.com. נבדק ב-9 במאי 2014. {{cite web}}:  (עזרה)
↑  "Chris O'Dowd biography and filmography". Tribute. נבדק ב-9 במאי 2014. {{cite web}}:  (עזרה)
↑  Laura Barton (16 ביוני 2011). "Chris O'Dowd: From cult IT geek to Hollywood antihero". London Evening Standard. {{cite web}}:  (עזרה)
↑    Stuart Husband, ‏Chris O'Dowd Interview, The Telegraph, 20 June 2011
↑  "Boyle: Boyle actor in television debut". The Sligo Champion. 8 בינואר 2003. {{cite web}}:  (עזרה)
↑  Hadley Freeman. "Chris O'Dowd: from The IT Crowd to Hollywood". the Guardian. נבדק ב-4 בדצמבר 2015. {{cite web}}:  (עזרה)
↑  Donie O'Sullivan (4 באפריל 2012). "Standing out from the Crowd". College Tribune. נבדק ב-19 באוקטובר 2012. {{cite web}}:  (עזרה)
1 2 3  Nicole Powers (9 במאי 2009). "Chris O'Dowd: The IT Man From The IT Crowd". SuicideGirls. נבדק ב-19 באוקטובר 2012. {{cite web}}:  (עזרה)
↑  "'IT Crowd' star to join 'Knocked Up' spin-off". NME. 8 ביוני 2011. {{cite web}}:  (עזרה)
↑  Gordon Smart (19 באוקטובר 2011). "Chris O'Dowd is a little too honest". The Sun. {{cite web}}:  (עזרה)
↑  "Chris O'Dowd Joins Aussie Musical 'The Sapphires'". IFTN. 16 באוגוסט 2011. {{cite web}}:  (עזרה)
↑  "On location and finally acting the part". The Sydney Morning Herald. 8 באוקטובר 2011. {{cite web}}:  (עזרה)
↑  Caroline Crawford (26 בנובמבר 2011). "O'Dowd hunts twins for his new TV series". Evening Herald. {{cite web}}:  (עזרה)
1 2  Michaela Zee, ‘Black Mirror’ Season 7 Casts Emma Corrin, Paul Giamatti, Issa Rae, Awkwafina and More, Variety, ‏2024-09-19 (באנגלית אמריקאית)
↑  "January baby! Chris O'Dowd's father reveals his baby with Dawn O'Porter is due early next year". evoke.ie. 22 באוקטובר 2014. אורכב מ-המקור ב-2015-02-06. נבדק ב-2016-11-02. {{cite news}}:  (עזרה)
| 0 | 1 | 2 |
| --- | --- | --- |
| הקודם: 2011: דניאל הנשל (סנוטאון) | פרסי האקדמיה האוסטרלית לאמנויות הקולנוע והטלוויזיה – השחקן הראשי הטוב ביותר   2012: כריס או'דאוד (האבנים הכחולות)  | הבא: 2013: לאונרדו דיקפריו (גטסבי הגדול) |
| --- | --- |
בקרת זהויות :  NLI: 987007354552805171  BNE: XX5526139  BnF: cb170295990 (data)  GND: 103323026X  ISNI: 0000 0000 6118 756X  LCCN: no2009071363  MusicBrainz: fcb230f9-129b-4841-be7e-4183ef4cdb8b  NKC: xx0215831  NTA: 320856755  SUDOC: 167601741  VIAF: 88488164   WorldCat (עם VIAF): 88488164 
או'דאוד ב-2012 בלונדון
מבוכים ודרקונים

| --- | --- |

משחק מבוכים ודרקונים
 כללי
 תאריך הוצאה:  1974
 סוגה:  פנטזיה
 פיתוח:  גארי גייגקס   דייב ארנסון
 הוצאה לאור:  (TSR, Inc (1974–1997, מכשפי החוף (1997–היום)
 ארץ מקור:  ארצות הברית 
 שפות:  אנגלית 
 כלי משחק:  six-sided die, ten-sided die, twelve-sided die, eight-sided die, four-sided die, twenty-sided die 
 הערות:  מהדורה מקורית (1974)   סט בסיסי גרסה ראשונה (1977)   מבוכים ודרקונים מתקדם (1977)   סט בסיסי גרסה שנייה (1981)   סט בסיסי גרסה שלישית (1983)   מבוכים ודרקונים מתקדם מהדורה שנייה (1989)   חוקי ציקלופדיה (1991)   מהדורה שלישית (2000)   מהדורה 3.5 (2003)   מהדורה רביעית (2008)   מהדורה חמישית (2014)
 
 dnd.wizards.com
 
משחק אופייני של מבוכים ודרקונים עם מפה גדולה של מבוך ומיניאטורות.
גרסאות קודמות של מו"ד הגיעו בקופסה שכללה ספר חוקים, הרפתקה כתובה, דפי דמות וקוביות
כריכתו של המדריך לשחקן, מהדורה שלישית
מבוכים ודרקונים (מו"ד; באנגלית: D&D; Dungeons & Dragons) הוא משחק התפקידים השולחני הראשון שיצא לאור והפופולרי בעולם. המשחק עצמו מתקיים לרוב בעולם  פנטזיה אך יכל ליהיות גם בעולם הזה או בעתיד, שנוצר על ידי מנחה המשחק ובו השחקנים מגלמים דמויות בדיוניות או אמיתיות עם המשחק הוא בעולם הזה. המהדורה הנוכחית של המשחק היא המהדורה החמישית, שזמינה באנגלית ובשפות נוספות אך לא בעברית. המהדורה האחרונה שיצאה לאור בעברית היא המהדורה הרביעית, ולאחריה יצא המשחק פאת'פיינדר שהתבסס על מבוכים ודרקונים 3.5. כיום קיימת בעברית גרסה מתקדמת, בשם פאת'פיינדר בעולמות פראיים.
התפתחות המשחק והיסטוריה

המשחק שווק לראשונה על ידי חברת TSR. החל מ-1997, זכויות היוצרים של המשחק מוחזקות בידי חברת מכשפי החוף. מקור המשחק הוא במשחקי המיניאטורות או משחקי מלחמה. ממציאי המשחק הם:
גארי גייגקס – סוכן ביטוח אמריקאי, חובב מושבע של מיניאטורות ואף היה משחק עם חבריו משחקי מלחמה עם מיניאטורות רבות שכללו לוחמים, מפלצות, קוסמים ואבירים. על מנת להפוך את משחקי המלחמה למעניינים יותר, המציא גייגקס משחק מלחמה שנקרא "שריון שרשראות" (Chain Mail), שנועד להרחיב את המשחקים הקיימים.
דייב ארנסון – יצר את המשחק ואת עולם המערכה Black Moor. ביצע אדפטציה של "שריון שרשראות" למשחק פנטזיה שלם, פיתח את החוקים לעלייה בדרגות ולקבלת נק"ן (נקודות ניסיון, XP).
בשיתוף פעולה בין השניים, בהובלתו של גייגקס, יצרו את "מבוכים ודרקונים", משחק התפקידים הראשון.
את המשחק מוביל מנחה ("שליט המבוך", שה"ם, DM), המתאר לשחקנים את העולם, מתווה את קווי העלילה, ומספק לשחקנים אתגרים ומפגשים מגוונים. כל אחד מהשחקנים מגלם דמות במשחק, בעלת תכונות, מיומנויות, חוזקות, חולשות ומאפיינים נוספים, המוגדרים היטב. עולם הפנטזיה עשוי להיות פרי דמיונו של המנחה, או אחד מעולמות המערכה הקיימים, כגון רומח הדרקון, ממלכות נשכחות, רייבנלופט או איי הסערה. 

הרפתקה טיפוסית כוללת התמודדות עם אתגרים בדמות מפלצות, מלכודות ופתרון חידות. בנוסף הרפתקה כוללת אינטראקציה עם דמויות בלי שחקן (דב"שים; NPC), המשוחקות על ידי שליט המבוך. דמויות אלו יכולות לשמש כבעלי-ברית, ניצבים או אויבים לחבורה.
משחק מו"ד נשען על דמיון המנחה והשחקנים, וה"ניצחון" בו הוא יצירת סיפור משותף – בין אם יסתיים בהצלחה או בכישלון, כקומדיה או כטרגדיה. בניגוד למשחקי מחשב או משחק לוח, השה"ם והשחקנים יכולים לשנות ולערוך את העולם כרצונם. המשחק מתאפיין בגמישות רבה, ואפילו "חוקיו" (המשתנים ממהדורה למהדורה) ניתנים לפרשנות ולהתאמה אישית. "חוקי הבית" הייחודיים שמנסח המנחה משמשים להעשרת המשחק וליצירת מצבים שאינם אפשריים בספרי המקור ואינם מתוארים בהם.